NASTA PILDIRAAMAT
Tere taas!
Tore, et oled jälle meid Nastaga vaatama tulnud.
Kui nägid eelmist saadet, siis tead, et jäime pooleli põneva koha peal.
Rääkisin Joosepist, kes oli sattunud vanglasse.
Õnneks uskus Joosep Jumalasse ja teadis, et Jumal hoolitseb,
ka siis, kui oled vahel sattunud halbadesse olukordadesse.
Joosep palvetas vanglas:
"Jumal, aita mul siit mingil viisil välja pääseda!"
Joosep uskus, et Jumal vastab palvetele.
Joosepi vangistus venis pikemaks, kuid ta sai Jumalalt tuge ja kaitset.
See on lausa uskumatu, kuidas Joosep vanglast vabanes.
Ta ei põgenenud sealt, ka uksed ei avanenud iseenesest.
Enne vabanemist juhtus midagi üpris põnevat.
Joosep oli vangis Egiptuses.
Ammustel aegadel
ei valitsenud Egiptust ei kuningas ega vürst ega president.
Kas sina tead, kes oli Egiptuse valitseja?
See oli vaarao. Vaarao oli nagu kuningas.
Egiptuses oli öösel pilkane pimedus.
Vaarao, see kuningas, magas.
Sel ajal oli mõnedel vaaraodel taolised naljakad pikad habemed.
Võib-olla oli sellelgi vaaraol. Kuid Piibel sellest ei räägi.
Vaaraol olid silmad kinni, ta magas ja ta nägi und.
Nüüd mõtled kindlasti,
kuidas on vaarao unenägu seotud Joosepiga,
kes on samal ajal vanglas magamas.
Kohe kuuled.
Egiptlastel ja ka vaaraodel olid sel ajal sirged mustad juuksed.
Vaarao õukonnas oli palju teenijaid, kes abistasid tarku mehi oma nõuga.
Kui vaarao nägi unenägusid,
rääkis ta hommikul tarkadele meestele ja küsis, mida see unenägu tähendab.
Targad mehed leidsid unenäole alati mingi seletuse.
See tähendab, et täna tuleb hea päev või veel midagi muud sarnast.
Sellel ööl nägi vaarao väga kummalise unenäo.
Unenäos oli Niiluse jõgi.
Niilus on suur ja lai jõgi, mis voolab veel tänagi Egiptuses.
Kui oled käinud Egiptuses puhkamas või lähed, näed kindlasti Niilust.
Niiluse jõgi voolas juba sel ammusel ajal Egiptuses.
Unenäos tuli Niiluse jõest välja mitte kalu ega krabisid,
vaid hoopis midagi eriskummalist, sest nad tulid välja jõest - lehmad.
Algul tulid jõest rammusad lehmad, nagu täispuhutud õhupallid.
Vaarao unenäos tuli Niilusest välja seitse rammusat lehma.
Vaarao loendas neid oma unenäos.
Sellised ümmargused paksud lehmad.
Nii see hakkas jõest välja tulema.
Seejärel hakkas jõest välja tulema teistsuguseid lehmi.
Arva, milliseid?
Algul tuli seitse rammusat lehma.
Siis tuli seitse väga kõhna lehma, peaagu nagu luukered.
Need nägid välja väga armetud, nagu poleks kaua-kaua süüa saanud.
Aga sellega unenägu veel ei lõppenud.
Juhtus nii, et kõhnad lehmad läksid paksude kallale ja sõid need ära.
Mida lehmad tegelikult söövad?
Nad söövad ju rohtu.
Kuid see oli unenägu ja unes juhtub igasuguseid asju.
Selles unenäos läksid kõhnad lehmad paksude kallale ja panid need nahka.
Selle peale ärkas vaarao üles, tegi silmad lahti ja mõtles:
"Mis imelik uni see küll oli, sellist pole enne näinud.
Rammusad lehmad, lahjad lehmad - mida see uni küll peaks tähendama?"
Vaarao oli veel voodis pikali,
kui kutsus enda juurde kõik õukonna targad kokku.
"Tulge ja andke mulle nõu.
Ma nägin jälle und, kuid sellist pole ma enne näinud."
Vaarao jutustas oma unenäost kõigile tarkadele meestele,
kes olid oma tarkuse saanud kõikvõimalikest koolidest
ja nad olid läbi lugenud kõik Egiptuse raamatud.
Mitte keegi ei osanud unenägu seletada. Mitte ükski.
Nad mõtlesid ja mõtlesid,
kuid ei suutnudki välja mõelda, mida see uni tähendama pidi.
Ühele targale mehele meenus äkki:
"Ma tean, et vanglas istub väga tark noormees, nimega Joosep.
Tema oskaks seda unenägu seletada.
Joosepil on mingi Jumal, kes talle tarkust jagab."
Arva, mida vaarao tegi?
Ta laskis kutsuda sõjamehed ja ütles neile:
"Tooge see Joosep vanglast minu kotta.
Selgitagu mulle mu unenägu, kui tema Jumal nii tark on
ja kes aitab tal ära seletada."
Joosep toodigi sealt vanglast ootamatult otse vaarao õukonda.
Vaarao rääkis Joosepile,
kelle pea oli nagu segi mõttest: "Vanglast otsekui kuningalossi!"
Vaarao selgitas Joosepile uuesti oma unenägu.
"Nägin unes Niiluse jõge, kust astus välja seitse paksu lehma.
Ja seejärel seitse kõhna lehma. Kõhnad sõid ära rammusad lehmad."
Joosep palus oma mõtetes:
"Jumal, anna mulle tarkust seletada ära see unenägu."
Mis sa arvad, kas Jumal andis Joosepile tarkust?
Muidugi andis.
Ja Joosep seletaski Jumala abiga, sest ise ei oleks ta osanud.
See unenägu tähendab,
et Egiptuses tuleb kõige pealt seitse külluse aastat,
see tähendab head saaki.
Kõigile jätkub süüa ja rohkemgi veel.
Kuid selle järgi tuleb seitse kehva aastat.
Vili põllul ei kasva ja kõikjal on hirmus nälg.
Vaarao muutus murelikuks. "Mis nüüd küll saab? Appi!"
Jumal andis taas Joosepile tarkust ja ta ütles:
"Neil külluslikel aastatel koguge saaki, ehitage suured varaaidad.
Siis jätkub kõigile toitu ka kehvadel aastatel."
See jutt rõõmustas vaaraot ja ta ütles:
"Joosep, ma määran su kogu Egiptuse üle valitsema."
Joosep pesi end ja pani siis selga uhked kuninglikud riided.
Alustati varaaitade ehitusega ning kuuletuti Joosepi käskudele.
Joosepist oli saanud peaaegu sama tähtis kui vaarao ise.
Mõtle, kuidas Jumal tõi Joosepi räpasest vastikust vanglast välja
ja tegi temast Egiptuse üle valitseja.
Järgmisel korral kuuled, mis edasi juhtub.
Kas varaaidad olid abiks ja kas unenägu läks täide?
Tsauki!
Tõlge: Mare Peterson